stanford-oval/wikipedia huggingface dataset:
רעידת האדמה באלבניה (2019)
המערכת הטקטונית והגאולוגית

אלבניה שוכנת בגבול ההתכנסות של הלוח האירואסייתי עם המיקרו לוח האדריאטי, וכחלק מאזור ההתנגשות (Collision) שבין הלוח האירואסייתי ללוח האפריקאי. החלק המערבי של אלבניה, מושפע מתנועת ההתנגשות של הלוח האדריאתי עם הלוח האירואסייתי לכל אורך החוף המערבי של אלבניה והמדינות שמצפון לה. האזור פעיל סייסמית, ובמאה השנים האחרונות התרחשו כתוצאה מההתנגשות בין לוחות אלה מספר רעידות אדמה הגדולות מ-6 בסולם ריכטר: ב-30 נובמבר 1969 התרחשה רעידת אדמה בגודל 6.7, שמוקדה היה כ-80 קילומטר מזרחה למוקד הנוכחי, וגבתה 19 הרוגים בנוסף להרס ניכר בסביבה; ב-15 באפריל 1979, התרחשה הרעידה הגדולה מבין אלה, כ-73 קילומטר מצפון למוקד הרעידה הנוכחית (במונטנגרו) וגודלה היה 6.9 בסולם המומנט. ברעידה זו נהרגו 139 אשה ואיש, 35 מהם באלבניה. ב-21 ספטמבר 2019, התרחשה רעידת אדמה במגניטודה 5.6 שהרסה 500 בתים באלבניה. מוקד הרעידה היה כ-15 קילומטר מצפון מערב לבירה טיראנה, בעוד שמוקד הרעידה הנוכחית, שהתרחשה כחודשיים לאחר הרעידה הקודמת, היה כ-30 קמ' מצפון מערב לטיראנה, כלומר באותו אזור. על כן, ייתכן בהחלט, שרעידת ספטמבר הייתה הרעידה המקדימה (Foreshock) הגדולה ביותר, של הרעידה העיקרית בנובמבר. זאת על פי חוק Bath האומר, שהרעידה העוקבת (או המקדימה) הגדולה ביותר האפשרית היא רעידה שגודלה קטן פי 1.2 מהרעידה העיקרית וכן מכיוון שמדובר ממש באותו אזור. ככל שהנחה זו נכונה, גם כל מאות הרעידות שזוהו בתחילה כרעידות עוקבות (Aftershock) של רעידת ספטמבר, הן למעשה רעידות מקדימות של הרעידה העיקרית הנדונה כאן.
המערכת הטקטונית והגאולוגית > מאפיינים גאולוגיים וגאופיזיים של רעידת האדמה

כאמור, רעידת האדמה הייתה במגניטודה 6.4 כשהתנועה היחסית על מישור השבר הייתה הפוכה (Reverse) בכיוון צפ'-מערב/דר'-מזרח ובהתאמה למשטר הקבוע של הלחיצה בגבול הזה בין הלוחות. התנועה הייתה ב-דיפ (dip) של 23o לכיוון מזרח צפ'-מזרח. נפח ה"בלוק" שהוסט היה במידות של 22X13X16.5 ק"מ מעוקב. שיעור ההסטה של הבלוק עמד על 55 סנטימטר. העוצמה הסייסמית המקסימלית נצפתה בעיר דוּרֶס (Durrës), העיר השנייה בגודלה באלבניה, שממוקמת באזור האפיצנטר, והגיעה לדרגה IX בסולם מרקאלי המתוקן.
המערכת הטקטונית והגאולוגית > רעידות עוקבות (Aftershocks)

הרעידה העיקרית התרחשה כאמור בשעה 03:54 (זמן מקומי) לפנות בוקר. כ-חמש דקות לאחר מכן, התרחשה רעידה עוקבת בגודל של 5.1 ומעט יותר מ-4 דקות אחר כך, עוד רעידה עוקבת משמעותית בגודל של 5.3 בסולם המומנט. עד הבוקר, בשעה 07:08 בשעון המקומי, התרחשו עוד 7 רעידות משנה בגדלים שבין 4 ל-4.5, ואז בשעה האמורה, התרחשה הרעידה העוקבת הגדולה ביותר בגודל של 5.5 באותו סולם. ממצא זה בדבר הגודל המקסימלי, עומד בקנה אחד עם חוק באת' (Bath's Law) הקובע שהרעידה העוקבת הגדולה ביותר האפשרית תהיה בגודל הקטן פי 1.2 מהרעידה העיקרית.
עד למחרת היום בשעה 15:45 התרחשו עוד 12 רעידות עוקבות שבין 4.1 ל-4.9, ואז התרחשה שוב רעידה עוקבת משמעותית בגודל של 5.3. מאז, ועד 27 ינואר 2020 התרחשו 30 רעידות עוקבות במגניטודה שבין 4.1 ל-5, הכל לפי סולם המומנט או ריכטר. מדובר בהיקף גדול יחסית של רעידות אדמה בגדלים שבין 64% ל-79% מהרעידה העיקרית בתקופת זמן קצרה יחסית, וככל הנראה כחריג ביחס לחוק אומורי (Omori's Law), שהוא אמפירי, ואשר מקשר בין הדעיכה בקצב הרעידות העוקבות לזמן שעבר מאז הרעידה העיקרית ולפיו קצב הרעידות העוקבות דועך בקצב הופכי לזמן.
היקף ההרס והנפגעים והסיוע הבינלאומי > היקף ההרס והנפגעים

היישובים שנפגעו יותר מכל האחרים הם כאמור, העיר דוּרֶס והכפרים שמסביבה. שני מלונות ושני גושי בניינים קרסו לגמרי בעיר, ובעיירה סמוכה קרס גוש בניינים בן חמש קומות. נזקים משמעותיים נגרמו גם בעיר לאק (Lac) המרוחקת כ-25 קילומטר מדורס לכיוון צפ'-מזרח. ההרס גרם כאמור ל-51 הרוגים ולמעלה מ-3,000 פצועים. אלבניה לא הייתה ערוכה לטפל בהיקף כזה של הרס. רעידת האדמה ההרסנית האחרונה שהתרחשה שם הייתה בשנת 1979, והזמן שחלף לא נוצל על ידי המנהיגות שם לטיפול של ממש בהתכוננות למקרה אסון מסוג זה. צוותי חילוץ מהמדינות השכנות שהיו מצוידים בציוד חילוץ וטיפול מיוחדים ובכלבי גישוש, הגיעו תוך זמן קצר יחסית לסייע. בסכ"ה מנו צוותי הסיוע ממדינות אחרות כ-670 איש. בתי מלון באזורים הפגועים ומבנים שימשו את הצבא ואשר לא נפגעו, שימשו כמקומות מקלט לאנשים רבים שמצאו עצמם חסרי בית, כך גם האצטדיון בעיר דורס. לכמה מאות חסרי בית נמצאו מקלטים זמניים בקוסובו השכנה מצפון. שלוחת האיחוד האיחוד האירופי באלבניה העריכה ש-1.9 מיליון איש מתוך 2.8 מיליון אוכלוסיית אלבניה, נפגעו כך או אחרת מרעידת האדמה. מתוכם, יותר מ-3,000 איש ואשה נפצעו, ו-14,000 הפכו חסרי בית. בפברואר 2020 הודיעה ממשלת אלבניה שהנזק לרכוש ברעידת האדמה הזו נאמד בכ-844 מיליון אירו בעוד שהערכת השיקום הסתכמה בכ-1.07 מיליארד אירו.
היקף ההרס והנפגעים והסיוע הבינלאומי > היקף הסיוע הבינלאומי

מדינות רבות, בעיקר מאירופה, לרבות נשיאות האיחוד האירופי, אך גם ארצות הברית, איחוד האמירויות, סין, ניגריה סייעו בתרומות של סכומי כסף נכבדים בדרך כלל. מדינות אחרות שלחו צוותי סיוע וחילוץ בהן: קרואטיה, צ'כיה, צרפת, יוון שהגדילה יותר מהאחרות, הונגריה, איטליה, קוסובו, מונטנגרו, רומניה, סרביה, שווייץ, טורקיה, ארצות הברית וישראל.
באשר לסיוע מישראל, עקבות רעידת האדמה יצאה משלחת של פיקוד העורף בראשות מפקד יחידת החילוץ וההצלה הארצית גולן ואך וצוות החילוץ של המועצה האזורית מבואות החרמון, לעזרה בחילוץ ואיתור נעדרים. בינואר 2020, מספר חודשים לאחר הרעידה, ביקר בישראל נשיא אלבניה איליר מטה במסגרת אירועי פורום השואה העולמי החמישי וניצל את ההזדמנות כדי לבקר במחנה רחבעם (מפקדת פיקוד העורף) ברמלה. מטה הודה לאנשי פיקוד העורף והעניק ליחידה את עיטור העיט המוזהב (אלב').
גלריה

משלחת חילוץ של איטליה סורקת הריסות בעיר דורס
מחנה סיוע שהוקם באצטדיון בדורס
משלחת של פיקוד העורף מסיירת בהריסות
השטח המתוחם בנקודות אדומות ונכנס (כאצבע) אל תוך הים האדריאטי ולחלק מצפון איטליה, הוא הלוח האדריאתי. כל שאר השטחים הם הלוח האירואסייתי והלוח האפריקאי.
עקומות אלה מציגות, שעד מגניטודה 6.5 הערכים עבור סולם ריכטר וסולם המומנט הם כמעט זהים – ראו הפיסקה השנייה בפרק המשנה "הרעידות העוקבות".
הערות שוליים

↑  ארבעה הרוגים ו-150 פצועים ברעידת אדמה חזקה באלבניה, באתר מעריב אונליין, 26 בנובמבר 2019
1 2  EU Leads International Help to Albania Quake Recovery, Voice of America (באנגלית)
1 2  M 6.4 - 15km WSW of Mamurras, Albania - Tectonic Summary, U.S.G.S. Earthquake and Hazards Program (ארכיון)
1 2  Raja Razek, Alba Prifti, Ben Westcott and Rob Picheta CNN, Deadly 6.4-magnitude earthquake strikes Albania, CNN
↑  Shuarja e 51 jetëve, orët e ankthit dhe shpresa për t’i gjetur gjallë, historitë tronditëse të 26 nëntorit, lëkundjet që shuan shumë ëndërra (באלבנית)
↑  (ראו מפת תצלום ב"גלריה").
1 2  Moderate mag. 5.6 earthquake - Albania on Saturday, 21 September 2019 - information, Volcano Discovery (ארכיון)
↑  M 6.4 - 15km WSW of Mamurras, Albania - Map in the Main Page, U.S.G.S. Earthquake and Hazards Program (ארכיון)
↑  Razek, A R., Prifti, I., Westcott, B. Picheta, R., CNN, D Nov. 26th 21:57 G.M.T. Deadly 6.4-magnitude earthquake strikes Albania (אורכב 28.11.2019 בארכיון Wayback Machine),
↑  Helmstetter, A., Sornette, D., 2003. Bath's law Derived from the Gutenberg-Richter Law and from Aftershock Properties. Geophys., Res. Lett., 30, pp. 11-1 - 114
↑  Semini, L., (22 September 2019). "Albania Quake has 340 Aftershocks, People Afraid to go Home". abcNEWS.
↑  בלוק בגאולוגיה – גוש סלע – שמוסט על מישור העתק ברעידת אדמה
↑  Athanassios Ganas, Panagiotis Elias, Pierre Briole, Flavio Cannavo, Sotirios Valkaniotis, Varvara Tsironi, and Eleni I. Partheniou., 2020. Ground Deformation and Seismic Fault Model of the M6.4 Durres (Albania) Nov. 26, 2019 Earthquake, Based on GNSS/INSAR Observations. Geosciences, 10, p. 210
1 2 3  USGS, המכון הגאולוגי האמריקאי (ארכיון)
↑  . Richter., C., F., 1958. Elementary Seismology. Freeman Company, San Francisco & London, p.69
↑  כל ערכי המגניטודה המוזכרים כאן הם בסולם המומנט, אך בגדלים הללו, אין כמעט הבדל בין הגודל לפי סולם זה לגודל לפי סולם ריכטר – ראו האיור המתאים ב"גלריה".
↑  Information Bulletin Albania: Earthquake, International Federation of Red Cross and Red Crescent Societies, ‏November 27th, 2019 (ארכיון)
↑  Kostreci, Keida., Albania Search, Rescue Operation For Earthquake Survivors Ends., Voice of America, ‏November 30th, 2019 (ארכיון)
↑  Associated Press, EU Leads International Help to Albania Quake Recovery, Voice of America, December 2nd, 2019 (ארכיון)
↑  Albania Earthquake: Arrests over Deaths in Collapsed Buildings, BBC NEWS, December 14th, 2019 (ארכיון)
↑  Gjergj Erebara, Albania Sets Quake Repair Cost at Over Billion Euros, Balkan Insight, February 5th, 2020 (ארכיון)
↑  Itamar Eichner, Associated Press, Israel Rescue and Service Team Assisting Emergency Operations in Albania, Ynet-news.com, November 27th, 2019 (ארכיון)
↑  IDF sends aid mission to earthquake-stricken Albania, The Times of Israel, December 3sd, 2019 (ארכיון)
↑  משלחת המומחים לסיוע באלבניה שבה לארץ, באתר צה"ל, ‏13 בדצמבר 2019
↑   נשיא רפובליקת אלבניה ביקר בפיקוד העורף, באתר צה"ל, 22 בינואר 2020
דן ג'רוויס

דן ג'רוויס (באנגלית: Dan Jarvis; נולד ב-30 בנובמבר 1972) הוא פוליטיקאי בריטי חבר מפלגת הלייבור המייצג את מחוז מרכז בארנסלי בפרלמנט של הממלכה המאוחדת.
ביוגרפיה

ג'רוויס נולד וגדל בנוטינגהאם. ב-1996 סיים תואר ראשון בלימודי אסטרטגיה ופוליטיקה בינלאומית באוניברסיטת אבריסטווית' וב-2011 סיים תואר שני קינגס קולג' לונדון.
לאחר לימודי התואר הראשון התגייס לצבא הבריטי וסיים קורס קצינים באקדמיה הצבאית המלכותית בסנדהרסט. שירת כקצין ברגימנט המוצנח, במהלך מבצע כוח מאוחד שימש מפקד מחלקה בצוות קרב חטיבת התקיפה האווירית ה-16 והוצב בקוסובו ובהמשך שימש עוזרו של הגנרל מייק ג'קסון. בשנת 2000 הוצב בסיירה לאון בשלהי מלחמת האזרחים במדינה. הוא לחם במלחמת עיראק ובמלחמת אפגניסטן. בתפקידו האחרון שירת כקצין בדרגת מייג'ור בגדוד הראשון של קבוצת תמיכה בכוחות מיוחדים SFSG.
ב-2011 נבחר על ידי מפלגת הלייבור להתמודד מטעמה בבחירות המיוחדות למושב מחוז מרכז בארנסלי בפרלמנט הבריטי שהתקיימו בעקבות הרשעתו בפלילים של חבר הפרלמנט המכהן אריק ילסלי. ג'רוויס התפטר משירות הקבע בצבא וניצח בבחירות ברוב של 60.8%. לאחר בחירתו כיהן כחבר בוועדה העסקים והיזמות בפרלמנט. באוקטובר 2011 מונה לשר זוטר לענייני תרבות ואמנות בממשלת הצללים של אד מיליבנד וב-2013 לשר זוטר למשפטים בממשלת הצללים. בבחירות הכלליות ב-2015 נבחר לתקופת כהונה נוספת ברוב של 55.7%. בבחירות ב-2017 הגדיל את יתרונו ל-63.9%. בשנים 2018–2022 כיהן כראש אזור דרום יורקשייר (שפילד רבתי[דרושה הבהרה]).
ביולי 2024 מונה לשר לענייני ביטחון פנים במשרד הפנים.
ג'רוויס נישא ב-2000 לקרוליין שנפטרה ב-2010 ממחלת הסרטן, לזוג נולדו שני ילדים. ב-2013 נישא בשנית ולזוג ילד אחד משותף. ביוני 2011 מונה לחבר במסדר האימפריה הבריטית.
עמי גדליה

| --- | --- |
אין תמונה חופשית
 לידה:  22 ביוני 1952 (בת 72) קריית אונו, ישראל 
 שם לידה:  עמליה פלברבאום 
 מדינה:  ישראל 
 מקום לימודים:  אוניברסיטת חיפה 
 שפות היצירה:  עברית 
 פרסים והוקרה:  פרס זאב לספרות ילדים ונוער (1990, 1995) 
 
עמי (עמליה) גדליה (נולדה ב-22 ביוני 1952) היא סופרת ילדים ישראלית.
ביוגרפיה

נולדה וגדלה בקריית אונו. בשירותה הצבאי הצטרפה לגרעין נח"ל שהתיישב בקיבוץ מרום גולן. בתום השירות הצבאי למדה לימודי ארץ ישראל באוניברסיטת חיפה.
מאז תחילת שנות ה-80 היא עובדת כספרנית בספריית הילדים העירונית ברמת גן. עוסקת בכתיבת ספרות ילדים ונוער, מתמקדת בנושאים חברתיים ואישיים כגון: הכחשת השואה, גזענות, קשר בין ילדים ממקומות שונים ורקעים שונים, אלימות במשפחה, צ'אטים באינטרנט ועוד. כתבה 36 ספרים וזכתה בשני פרסי זאב, בעיטור אנדרסן ובמספר פרסים אחרים.
ב-2003 יצא לאור ספרה של גדליה שנקרא "נעמת לי מאוד", ובו מסופר על התאהבות של שתי נערות הנקראות טליה ונעמה, והוא נחשב לספר היחיד של גדליה בנושא של הקהילה הגאה. בשנת 2005 זכתה גדליה בפרס הדסה על הספר הזה.
גדליה נשואה, אם לשני בנים ומתגוררת בנווה מונוסון.
ספריה

יומן נעורים - הוצאת דביר (1980)
ידידים מעבר להר - הוצאת דביר (1982)
טיטי מחפשת בית - הוצאת דביר (1982)
ראש חץ - הוצאת הוצאת כרטא (1987)
העד האחרון - הוצאת כרטא (1989)
מסע מטורף בכדור פורח - הוצאת כתר (1990)
המפלצת מחולות חלוצה - הוצאת כרטא (1991)
אני דן מנאות ירק - הוצאת כרטא (1992)
עיתונוער - הוצאת כרטא (1992)
המכשפה האחרונה - הוצאת כרטא (1993)
לגעת בחלום - הוצאת כרטא (1993)
בכפר הטרילים - הוצאת דני ספרים (1994)
נעורים במסתור - הוצאת כרטא (1994)
ידידות על הגל - הוצאת כרטא (1994)
מסע בעקבות האהבה - הוצאת הקיבוץ המאוחד (1995)
אין חיה כזאת! - הוצאת כרטא (1995)
דן ואבא משפחה - הוצאת כרטא (1995)
חברה לדן, חברה לאבא - הוצאת כרטא (1995)
חיזור מטורף - הוצאת הקיבוץ המאוחד (1997)
ילדה של ספרים - הוצאת הקיבוץ המאוחד (1998)
מנגינה שאין לה סוף - הוצאת הקיבוץ המאוחד (1998)
זכותי - הוצאת ספריית הפועלים (1999)
חייזר בשכונה שלי - הוצאת הקיבוץ המאוחד (1999)
הכול בגלל אבא - הוצאת ספריית הפועלים (2001)
נעמת לי מאוד - הוצאת ידיעות אחרונות (2003)
ידידות ארוגה ברשת - הוצאת ספריית הפועלים (2003)
נסיכה מכבה שריפות - הוצאת הקיבוץ המאוחד (2005)
אוריה יוצאת למלחמה - הוצאת כתר (2006)
האהבות של אוריה - הוצאת ידיעות אחרונות (2008)
שירת הזמיר של אנה - ספרית פועלים (2007)
שמנמותק - הוצאת הקיבוץ המאוחד (2011)
כנף שבורה - הקיבוץ המאוחד; ספרית פועלים (2013)
הלב של ליליום - כנרת זמורה-ביתן דביר (2013)
חבורת חבל על הזמן 1. תעלומת האופניים הגנובים - הוצאת הקיבוץ המאוחד (2016)
חבורת חבל על הזמן 2. תעלומה בגן השעשועים - הוצאת הקיבוץ המאוחד (2017)
עגורים של שלום - ספרית פועלים (2018)
מסע ההתבגרות של ניקה - הוצאת הקיבוץ המאוחד (2024)
הרוח ממצודת הצלבנים - הוצאת ניב (2024)
פרסים

תש"ן – פרס זאב, על ספרה "העד האחרון"
תשנ"ה – פרס זאב, על ספרה "נעורים במסתור"
תשס"ה – פרס הדסה, על ספרה "נעמת לי מאוד"
2006 – עיטור אנדרסן (פרס בינלאומי), על ספרה "ידידות ארוגה ברשת"
2007 – פרס ע"ש טרודי בירגר (הניתן לספר ילדים שמהווה השראה לפעילות למען הקהילה) במסגרת יריד הספרים הבינלאומי ה-23, על ספרה "אוריה יוצאת למלחמה".
הערות שוליים

↑  IBBY, IBBY Honour List (2006), June 2006, p.19. .
| --- | --- |
בקרת זהויות :  NLI: 987007313165505171  BnF: cb14636330k (data)  GND: 103576304  ISNI: 0000 0000 8133 8601  LCCN: nr91017643  NLA: 35846453  VIAF: 54565193   WorldCat (עם VIAF): 54565193
שבר בעקב

| --- | --- |

 תחום:  רפואת חירום 
 גורם:  התנגשות, תאונת מכונית 
 תסמינים:  כאב, cerebral contusion 
 קישורים ומאגרי מידע
 eMedicine:  388031 
 סיווגים
 ICD-10:  S92.0 
 ICD-11:  ND13.0 
 
רנטגן רגיל מראה שבר בעקב

התמחות רפואת חירום, אורתופדיה

תסמינים נפיחות, כאב, קושי בהליכה

סיבוכים דלקת מפרקים, טווח תנועה מוגבל של העקב

תופעה נפוצות אצל גברים צעירים 

גורמים תקיפה, טראומה במהלך ספורט, נפילה, התנגשויות רכב

שיטת אבחון בדרך כלל מבוססת על תסמינים, לפעמים קרני רנטגן 

טיפול קיבוע, ניתוח

פרוגנוזה כ-3 חודשים עד שנתיים החלמה

תדירות כ-2% מכלל השברים
שבר בעקב (באנגלית: calcaneal fracture) הוא שבר בעצם של העקב. התסמינים עשויים לכלול כאבים, חבורות, בעיות בהליכה ועיוות העקב. ייתכן וזה קשור לשבירות בירך או בגב. לרוב זה מתרחש כאשר אדם נוחת על רגליו בעקבות נפילה מגובה או במהלך התנגשות ברכב מנועי. יש חשד לאבחון על סמך תסמינים ובירור האבחון נעשה על ידי צילומי רנטגן או סריקת CT .אם העצמות נשארות מיושרות בדרך כלל הטיפול עשוי להיות על ידי תחבושת גבס ללא נשיאת משקל במשך שמונה שבועות. אם העצמות אינן ישרות יחסית למצבן הטבעי, נדרש ניתוח על מנת לטפל בשבר. החזרת העצמות למקומן הרגיל מביאה לתוצאות טובות יותר, וניתוח עשוי להתעכב מספר ימים כל עוד העור באזור השבר נשאר שלם.
בערך 2% מהשברים הם שבר בעקב. עם זאת, הם מהווים כ-60% משברים בעצמות שורש הרגל. זמן ההחלמה של שברים לא מקובעים הם כשלושה חודשים בעוד ששברים משמעותיים יותר יכולים לקחת שנתיים. דלקת מפרקים וירידה בטווח התנועה של כף הרגל עשויים להישאר.
סימנים וסימפטומים

הסימפטום השכיח ביותר הוא כאב באזור העקב. לרוב החולים יש טראומה של פגיעה באזור או נפילה מגובה. ישנם גם תסמינים נוספים הכוללים: חוסר יכולת לשאת במשקל על כף הרגל המעורבת, ניידות מוגבלת של כף הרגל וצליעה. בבדיקה, הבודק עשוי להבחין בנפיחות, אדמומיות והמטומות. המטומה המשתרעת עד כף הרגל נקראת "סימן מונדור", והיא מאפיין ייחודי לשבר בעקב. העקב עלול להתרחב גם עם בצקת נלווית עקב עקירה של גבול הגידול הרוחבי. יש להעריך את מעורבות הרקמות הרכות (הרקמה התומכת של איברי הגוף הכוללת רקמת חיבור, רקמת שומן, שריר שלד, כלי דם ולימפה, וכן את מערכת העצבים ההיקפית) בגלל הקשר עם סיבוכים רציניים .
סימנים וסימפטומים > סיבוכים

הערכת מעורבות רקמות רכות היא ההיבט החשוב ביותר בבדיקה הקלינית בגלל הקשר שלה לתוצאת המטופל. שלפוחיות בעור עלולות להידבק אם הטיפול רפואי מתעכב, מה שעלול להוביל לנמק או לדלקת בעצם, ולגרום לפגיעה קבועה בשריר או בעצם. יש לבחון גם את מעורבות הרצועה והגיד. ניתן לראות פגיעה בגיד אכילס עם שברים אחוריים (סוג C). מכיוון ששברים בעקב קשורים לנפילות מגובה, יש להעריך פגיעות נוספות במקביל, כלומר ייתכן והאדם נפגע חוץ משבר בעקב. שברים בדחיסת חוליות מופיעים אצל כ-10% מהחולים הללו. יש ליישם גישה קלינית ממוקדת טראומה; יש לשלול פגיעות בשוקיים, ברכיים, עצמות הירך, הירך והראש באמצעות היסטוריה ובדיקה גופנית.
גורמים

שברים בעקב מיוחסים לרוב למתח שמצורף לכוחות דחיסה בשילוב עם כיוון סיבוב (Soeur, 1975). כוחות אלו קשורים בדרך כלל לפגיעות בהן אדם נופל מגובה מסוים, מעורבות בתאונת דרכים או לחץ שרירי בו הכוחות הנובעים עלולים להוביל לטראומת השבר. בנוסף, ישנם עוד הבטים העלולים להוביל לשבר בעקב והם התפקידים של אוסטאופורוזיס וסוכרת .
לרוע המזל, מניעת נפילות ותאונות רכב מוגבלת והיא חלה על נסיבות ייחודיות שיש להימנע מהן. ניתן להפחית את הסיכון לשברים במצבי שרירים באמצעות מתיחות ופעילות גופנית נושאת משקל, כמו אימוני כוח. בנוסף, הנעלה תקינה יכולה להשפיע על כוחות העלולים לגרום לשבר זה ויכולים למנוע גם אותם. מחקר משנת 2012 שערך Salzler הראה כי המגמה הגוברת להנעלה מינימליסטית או ריצה יחפה עלולה להוביל למגוון שברי מאמץ, כולל זו של העקב.
גורמים > אוסטאופורוזיס

שברים אוסטאופורוטים הם תופעה שכיחה. לפי נתוני ה-Surgeon General בארצות הברית, כ-10 מיליון מתושבי ארצות הברית סובלים מאוסטאופורוזיס וכ-1.5 מיליון לשנה סובלים משברים אוסטאופורוטים [נתונים דומים נצפו גם באירופה]. היארעות שברים בחיי אדם מתאפיינת על ידי שתי תקופות שיא. הראשונה בצעירים, יותר בגברים, עם פגיעה בעצמות הארוכות. בדרך כלל מדובר בשברים חבלתיים. מקובל היה לחשוב ששברים אלה אינם מגבירים סיכון לשברים בעתיד, אם כי כיום מתעורר חשד ששברים בגיל צעיר עלולים להיות גורם סיכון לשברים עתידיים]. לאחר גיל 35 היארעות השברים בנשים עולה באופן תלול ומגיעה בהדרגה לכפולת ההיארעות בגברים. תקופת שיא נוספת מתרחשת באוכלוסייה מבוגרת עם עלייה בהיארעות שברים עם הגיל. צפיפות המינרלים בעצם פוחתת עם העלייה בגיל.אך למרות זאת, ניתן למנוע אובדן עצם אוסטאופורוטי באמצעות צריכה מספקת של ויטמין C וויטמין D, יחד עם פעילות גופנית ועל ידי היותו לא מעשן. מחקר של Cheng Et Al. בשנת 1997, הראה כי צפיפות עצם גבוהה יותר מצביעה על פחות סיכון לשברים בעקב.
גורמים > סוכרת

בשנת 1991, קתול ערך מחקר שהראה מתאם בין שברים באפולסיה של אי ספיקת כלכלי (שבר בו גיד אכילס מסלק חלק מהעצם כשהוא נסגר) לבין סוכרת. אוכלוסיית הסוכרת חשופה יותר לסיכונים של שבר וסיבוכים פוטנציאליים של ריפוי וזיהום העלולים להוביל לקטיעת גפיים. ניתן לווסת את הסוכרת באמצעות דיאטה ופעילות גופנית.
מחקרים שונים מציגים כי חולי סוכרת הם בעלי סיכון גבוה יותר לשברים בעצמות, כתוצאה מאוסטאופורוזיס. מחלה זו גורמת למסת עצם נמוכה, המובילה לשבריריות העצמות ולעלייה בסיכון לשברים. בקרב חולי סוכרת מסוג 1 ("סוכרת נעורים") מסת העצם יורדת ויש סיכון מוגבר לשברים. בקרב חולי סוכרת מסוג 2, מסת העצם עשויה אמנם לעלות, אך עדיין הסיכון לשברים מוגבר. אחת הסיבות המרכזיות לכך שישנם יותר שברים, למרות צפיפות העצם הגבוהה יותר בסוכרת מסוג 2, היא בשל הסיכון המוגבר לטראומה, כתוצאה מהיפוגליקמיה (ירידה ברמות הסוכר) המובילה לנפילות או מסיבוכים של ראייה לקויה, איסכמיה מוחית וסיבוכים נוספים, הנובעים מחוסר איזון הסוכרת. כאשר ישנה ירידה חדה ברמות הסוכר, חוזק העצמות נפגע. מנגד, מצב של היפרגליקמיה ורמות סוכר גבוהות יכול לשפר את מצב העצמות, אך לא לאורך זמן, מאחר שהתנגודת לאינסולין מבטלת את ההשפעה החיובית האפשרית על העצמות. סיבה נוספת: מצבי היפרגליקמיה, בהם עלולים חולי הסוכרת לסבול מאובדן מוגבר של סידן בשתן, הגורם למאזן שלילי של סידן - ובכך מפחית מחוזקן של העצמות.
תרופות המטפלות בסוכרת עשויות אף הן להוביל לירידה בחוזק העצמות, בעיקר במקרים בהם השימוש בהן אינו נעשה בצורה הנכונה ואינו מוביל לאיזון רמות הסוכר בדם. מכאן נובעת החשיבות הגדולה שיש למעקב רפואי וכן לבדיקות תכופות, באופן עצמאי, של מצב הסוכרת. כאשר התרופות לסוכרת מסייעות לאיזון הסוכר, הן יכולות להפחית את הסיכון לשברים. כלומר, טיפול מיטיב ונכון לאיזון הסוכרת, יכול לעזור בשימור חוזקן של העצמות - ולמנוע סיבוכי שברים.
אבחון

רדיוגרפיה קונבנציונלית היא בדרך כלל כלי ההערכה הראשוני כאשר יש חשד לשבר בעקב. תצוגות רנטגן מומלצות הן (א) צירי, (ב) אנטרו -וסטריאור, (ג) מבט אלכסוני ו- (ד) עם גוון רפלקסיה וסיבוב פנימי של כף הרגל. עם זאת, הרדיוגרפיה הקונבנציונלית מוגבלת להמחשה של האנטומיה הקלנאלית, במיוחד במפרק התת-טלאי. בדיקת CT היא כיום מחקר ההדמיה הנבחר לבחינת פגיעה בקלניאלי והחליף רדיוגרפיה קונבנציונלית בסיווג שברים בקלנאה. תצפיות ציריות ועטרתיות מתקבלות לצורך הדמיה נכונה של מפרקי הקלקנואוס, התת-טרטרי, הקלקנאוקובואידי והטאלונאביקולרי.
אבחון > סיווג

קלקנוס, המכונה גם עצם העקב, הוא הגדול ביותר בעצמות הטארסאל ומתפרק עם עצם הקובואידית הקדמית ועצם הטאלוס בצורה מעולה. זה אחראי להעברת רוב משקל הגוף מעצם הטאלוס לקרקע.
שברים בקלנאה מסווגים כתוך פנים-מפרקיים או חוץ-מפרקיים על בסיס מעורבות המפרק הסובטרי. שברים תוך-מפרקיים שכיחים יותר וכרוכים בפן המפרקי האחורי של העקב. סיווג הסנדרס מקבץ שברים אלה לארבעה סוגים על סמך מיקום השבר במשטח המפרקי האחורי. שברים חוץ מפרקיים שכיחים פחות ועשויים להיות ממוקמים בכל מקום מחוץ למפרק התת-עילי. שברים חוץ-מפרקיים מסווגים בהתאם לתלות אם המעורבות של הקלנואוס קדמית (סוג A), אמצעית (סוג B) או אחורית (סוג C). "זווית ביקורתית", היא הזווית שנוצרת על ידי המדרונות כלפי מטה ומעלה כלפי המשטח העליון של העקב. ברדיוגרפיה לרוחב, זווית של Gissane> 130 ° מרמזת על שבר במשטח המפרק התת-עילי האחורי. הזווית של בוהלר, או "זווית פקעת", היא נקודת ציון אנטומית רגילה נוספת הנראית ברדיוגרפים לרוחב. הוא נוצר בצומת של 1) קו מהנקודה הגבוהה ביותר בפן המפרקי האחורי ועד לנקודה הגבוהה ביותר של הטוברוסיטי (גבשושית על עצם שמחברת בין שרירים ורצועות) האחורית, ו-2) קו מהנקודה הגבוהה ביותר לנקודה הגבוהה ביותר בפן המפרקי הקדמי. הזווית של בוהלר היא בדרך כלל 25 ° עד 40 °. זווית קטנה מעידה על שבר בקלניאלי.
מערכת הסיווג סנדרס היא המערכת הנפוצה ביותר לסיווג שברים תוך-מפרקיים. ישנם 4 סוגים:
שברים מסוג 1 הם שברים לא עקורים (תזוזה <2 מ"מ).
שברים מסוג II מורכבים משבר פנים-מפרקתי יחיד המחלק את הקלנואוס לשני חלקים.
סוג IIA: שבר מתרחש בהיבט לרוחב של העקב.
סוג IIB: שבר מתרחש בפן המרכזי של העקב.
סוג IIC: שבר מתרחש בהיבט המדיאלי של העקב.
שברים מסוג III מורכבים משני שברים תוך-מפרקיים המחלקים את העקב לשלושה חלקים מפרקיים.
סוג IIIAB: קיימים שני קווי שבר, אחד לרוחב ואחד מרכזי.
סוג IIIAC: קיימים שני קווי שבר, אחד לרוחב ואחד מדיאלי.
סוג IIIBC: קיימים שני קווי שבר, אחד מרכזי ואחד מדיאלי.
שברים מסוג IV מורכבים משברים עם יותר משלושה שברים תוך-מפרקיים.
שברים חוץ-מפרקיים כוללים את כל השברים שאינם כוללים את הפן האחורי של המפרק הסאבלטרי.
סוג A מערב את העקב הקדמי
סוג B מערב את העקב האמצעי. זה כולל את עצמות שורש הרגל .
סוג C כרוך בעקב האחורי, בטוברוסיטי האחורית ובפקעת המדיאלית .
טיפול

טיפול שאינו כירורגי מיועד לשברים חוץ-מפרקיים ולשברים תוך-מפרקיים מסוג סנדרס סוג I, בתנאי שלא תיפגע השטח הנושא במשקל העקב וכף הרגל. רופאים יכולים לבחור לבצע הפחתה סגורה עם או בלי קיבוע (יציקה), או קיבעון בלבד (ללא הפחתה), תלוי במקרה היחיד. ההמלצות אינן נושאות משקל למשך מספר שבועות ואחריהן תרגילי טווח תנועה ונשיאת משקל מתקדמת לתקופה של 2–3 חודשים. 
שברים תוך-מפרקיים עקורים דורשים התערבות כירורגית תוך 3 שבועות מרגע השבר, לפני שהתרחשה עצם העצמות. ניתוחים שמרניים מורכבים מהפחתה סגורה עם קיבוע עורקי. טכניקה זו קשורה בפחות סיבוכים של פצעים, ריפוי טוב יותר של רקמות רכות (בגלל פחות מניפולציה של רקמות רכות) וירידה בזמן לאחר הניתוח עם זאת, הליך זה הגדיל את הסיכון לקיבוע עצמות עקב לא מספק, בהשוואה לנהלים פתוחים. נכון לעכשיו, הפחתה פתוחה עם קיבוע פנימי (ORIF) היא בדרך כלל הגישה הכירורגית המועדפת כאשר מתמודדים עם שברים תוך-מפרקיים עקורים. טכניקות וציוד כירורגי חדשניים וחדשים יותר הפחיתו את שכיחות הסיבוכים התוך-ניתוחיים ואחרי הניתוח.
טיפול > שיקום

שיקום לשברים בעקב תלוי בשאלה האם נדרש ניתוח או לא. שני סוגי השיקום דורשים שלושה שלבים בהם רק השלב הראשון שונה.
תרגילים שיכולים לשמש לטווח שלב התנועה יכולים לכלול היפוך והיפוך של הקרסול, כיפוף והארכה של הקרסול, ושילוב של שתי התנועות ליצירת תנועה כף הרגל. תרגילים המאפשרים להשתמש במשקל גוף קל עד מלא בשלבים הסופיים כוללים צעד קדימה ואז אחורה, דריכה לצד, ומעמד רגליים.
טיפול > שלבי השיקום

השלב הראשון של השיקום לאחר הניתוח כולל שמירה על כף הרגל מוגבהת וצוננת במשך היומיים הראשונים לאחר הניתוח. לאחר יומיים אלה, מומלץ להשתמש בקביים או בכיסא גלגלים בהם אין משקל מוחל על כף הרגל הנגועה. אם לא בוצע שום ניתוח, יש לבצע על כף הרגל תרגילי תנועה לטווח תקופות. השלב השני מתרחש 6 שבועות לאחר מכן והוא מורכב מהשמירה על כף הרגל מוגבהת וצוננת בזמן מנוחה וביצוע תרגילים בהם מוחל רק משקל קל על האזור הפגוע בשבועיים הקרובים, אחרים ממליצים על שישה שבועות משלב זה. בשלב זה יש ליישם מגוון תרגילי תנועה אם היה צורך בניתוח לשבר. השלב השלישי והאחרון בשיקום שברים בעקב הוא לאפשר שימוש במשקל גוף מלא ולהשתמש בקביים או במקל במידת הצורך, בין 13 שבועות לשנה, רשאי המטופל לחזור לפעילות רגילה.
לקריאה נוספת

Practical fracture treatment מאת רונלד מאקרה
יחיאל דרזנר

| --- | --- |

 לידה:  13 באוקטובר 1922 פולין
 הוצאה להורג:  16 באפריל 1947 (בגיל 24) כלא עכו, פלשתינה (א"י)
 תאריך עלייה:  1933
 כינוי:  דב רוזנבאום
 השתייכות:   אצ"ל
 דרגה:  סמל
 תפקידים בשירות
 מפקד גונדה בחיל הקרב של האצ"ל
יְחִיאֵל דֹּב דְּרזְנר (13 באוקטובר 1922 – 16 באפריל 1947) היה מעולי הגרדום, לוחם ומפקד במחתרת האצ"ל, נתפס על ידי הבריטים והוצא להורג.